מיקי יוסף

**מיכאל (מיקי) יוסף** (נולד ב-31 במאי 1970) הוא במאי, שחקן, תסריטאי ומפיק ישראלי.

## ביוגרפיה
יוסף נולד וגדל בעיר חיפה, התחנך בתיכון ליאו באק ושירת כלוחם בצה"ל.

לאחר שחרורו, למד בבית הספר לאומנויות הבמה בית צבי ושיחק במספר תיאטראות בארץ. בשנת 1998 החל לשמש מפיק ובמאי באולפני מימד בבעלותו של מוטי רייף, כיהן כראש תחום אירועים בחברת אורפן.

לאחר מספר שנים, הקים את חברת "בית תוכן", אשר מתמחה ביצירת עולמות תוכן ללקוחותיה, ופועלת בארבעה תחומים עיקריים: טלוויזיה ומדיה, מרכזי מבקרים ומוזיאונים, בימוי מופעים, אירועים ותיאטרון, ויזמות.

יוסף הוא הבעלים והמנהל אקדמי של קורס הפקת אירועים במכללה העסקית של לשכת המסחר תל אביב והמרכז. חבר איגוד במאי הקולנוע והטלוויזיה.

### טלוויזיה ומדיה
יוסף היה אמון על הדרכת השחקנים בסרט עג'מי, אשר יצא לאקרנים בשנת 2009. הסרט זכה ב-5 פרסי אופיר, ביניהם בפרס הסרט הטוב ביותר והיה מועמד לפרס אוסקר לסרט הזר הטוב ביותר.

בשנת 2018 יצר, ביים וכתב את הסדרה "האוצר שלנו". בשנת 2020 יצר את הסדרה "בדרך להופעה עוצרים ב...", בהובלת גיא זו-ארץ, עבור רשת 13. בשנת 2023 יצאה לאור הסדרה "דרימארס" אותה יצר יחד עם שולי שיינדל בהוט, ונמכרה בהמשך למספר מדינות. ביים את הסדרות "רעות תחת אש" ו-"ציון 100", ואת משדר "40 שנה לבה"ד 1" עבור הערוץ הראשון.

ביים עבור רשת את משדר וראייטי (2005), ספיישל יום העצמאות (2007) ואנשי השנה בכדורגל (2008). ביים את פרס ספיר למפעל הפיס עבור ערוץ 10. לערוץ הופ! ביים את הסדרה "שירה מקושקשת" ולערוץ בייבי ביים את הסדרות "בים ובם", "קני וגורית", ו-"אנריקה החתול". בנוסף, ביים מספר סדרות בטלוויזיה החינוכית כגון העיפרון הכי מחודד, צעירי תל אביב ועוד.

כמו כן, ביים פרויקטים ל-VOD כגון, לרקוד עם אלון דה-לוקו, תוכנית ללימודי סריגה, לימודי גיטרה עם דני רובס, לימוד קומיקס עם אורי פינק ועוד.

### מרכזי מבקרים ומוזיאונים
יוסף יצר מספר מרכזי מבקרים, וביניהם: מדעברא קדברא - מוזיאון המדע בחיפה, ארגון מהסרטים - סינמה סיטי, מרכז המבקרים נייר חדרה, מגדל המים בעיר כפר סבא, שדרוג עיר המלכים והמיצג המרכזי במוזיאון הרעות. בנוסף, הגה את התוכן לפרויקט הבנייה הירוקה של חנן מור.

### מופעים ואירועים ממלכתיים
#### בימוי
* טקס פרס ישראל - 2019 - 2021
* שירים בכיכר - 2000 - 2023
* שרים, זוכרים ומספרים - 2020
* העצרת הממלכתית לזכר יצחק רבין - 2020 - 2021
* טקס סיום המכביה - 2022
* תחרות מלכת היופי - 2000 - 2006
* פתיחת האידרא - 2021
* פסטיבל הלאדינו - 2019
* פסטיבל הכלייזמרים - 2019
* מופעי כפר האירוויזיון - 2019
* הסיגד - 2020
* חידון התנ"ך למבוגרים - 2020
* 90 שנה למאורעות תרפ"ט - 2019
* העצרת לזכר יוסף טרומפלדור - 2019
* כנס הניידות של ממשלת ישראל ומשרד התחבורה - 2016 - 2017
* הענקת אות המערכה לשירות ברצועת הביטחון - 2021
* יום הסטודנט אוניברסיטת תל אביב - 2021
* טקס הוקרה לאנשי מערכת הבריאות על המאבק בקורונה - 2021

#### ניהול אמנותי
* שבוע החלל - 2015 - 2018
* פסטיבל "דו-שיח" - 2000
* משאלת לב - 2000
* "בראשית", לאיחוד האירופי

#### הפקה
* ארומה מיוזיק טור - 2012 - 2013
* האוצר הנעלם, מיני ישראל - 2013
* הבאריסטה של ישראל - 2010 - 2013
* כנס בינלאומי בית איזי שפירא - 2011
* סתיו תיאטרוני, עיריית תל אביב - 1999
* נתן החכם - 2000 - 2001

### תיאטרון
#### למבוגרים
* הבימה - "חבר"
* תיאטרון צוותא / הקיבוץ - "התחזית למחר"
* תיאטרון הנפש - "אוהד שרוף"
* תיאטרון הקיבוץ - " גלים קצרים"
* בית צבי - "שחק אותה סם", "יהוא", "אחד פלוס אחת", "פאנק רוק"
* פסטיבל בת ים לתיאטרון רחוב

#### לילדים
* "מייד אן איזראל"
* "בית הקסם לכישוף"
* "נרקיס מלך הביצה"
* "מילים קסומות"
* "כספיון"
* "אצבעונית"
* "מתקן החלומות"
* "מפתח סול"
* "הדוד חום בא לבקר"
* "עכבר העיר ועכבר הכפר"
**[[תיאטרון צה"ל]]**
* "ראשונים תמיד אנחנו"
* "משק 140"
* "סוף סוף פיצה"
* "דממה דקה"

### פרסים
* 2000 - תיאטרונטו - ההצגה "חבר", ציון לשבח
* 2000 - פרויקט נתן החכם – חתן פרס אונסק"ו
* 2011 - המופע STREET פסטיבל בת-ים הבינלאומי לתיאטרון רחוב, ציון לשבח
*2021 - מקום ראשון בפרס ה-Booster למהלכי דיגיטל

## חיים אישיים
יוסף היה נשוי לשחקנית והמדבבת יעל עמית, ולהם שני ילדים, תמר עמית יוסף ואבינועם עמית יוסף. להילה הרסון, להם בת - נעה יוסף ונשוי ליערה ייגר

## קישורים חיצוניים

* מיכאל (מיקי) יוסף, באתר איגוד במאי הקולנוע והטלוויזיה
* 
* 
* ההצגה 'מייד אין יזראל', באתר העמותה לקידום תיאטרון השעה הישראלי לילדים ולנוער
* על הסדרה 'העפרון הכי מחודד', באתר הטלוויזיה החינוכית
* מוזיאון הרעות במצודת כ"ח, באתר המועצה לשימור אתרי מורשת בישראל
* והדם זורם – מאחורי הקלעים, באתר הבלוגרית שחר גפני
* "הפקה שטרם נראתה בחב"ד", באתר שטורעם.נט
* נרקיס מלך הביצה, באתר הבמה

## הערות שוליים

קטגוריה:בוגרי מרכז חינוך ליאו באק
קטגוריה:בוגרי בית צבי
קטגוריה:במאים ישראלים
קטגוריה:מפיקים ישראלים
קטגוריה:משפחת סלוצקי
קטגוריה:ישראלים שנולדו ב-1970